नई दिल्ली/देहरादून। बजट विमानन कंपनी स्पाइसजेट ने सोमवार को आंशिक रूप से जैव-ईंधन की ओर से संचालित भारत की पहली परीक्षण उड़ान का सफलतापूर्वक परिचालन किया गया है।उत्तराखंड के मुख्यमंत्री त्रिवेन्द्र सिंह रावत ने सोमवार को जौलीग्रांट एयरपोर्ट पर जैव ईंधन से उड़ान भरने वाले देश के पहले विमान स्पाइस जेट को झंडा लहराकर रवाना किया। इसके बाद विमान ने दिल्ली के लिए उडान भर ली। यह जैव ईंधन जैट्रोफा के तेल एवं हाइड्रोजन के मिश्रण से बनाया गया है। इसके लिए आईआईपी में प्लांट लगाए गए हैं। संस्थान में जैव ईंधन तैयार किया जा रहा है। छत्तीसगढ़ से बायोफ्यूल डेवलपमेंट अथॉरिटी के माध्यम से जैट्रोफा के बीज खरीदे गए हैं। इससे पूर्व जैव ईंधन से चलने वाले इस स्पाइस जेट की जांच की गई। उल्लेख है कि अमेरिका और कनाडा जैसे देशों में व्यावसायिक विमान पहले से ही जैव ईंधन से चलाए जा रहे हैं। इस अवसर पर महिला सशक्तीकरण एवं बाल विकास राज्य मंत्री रेखा आर्या, आईआईपी के निदेशक अंजन कुमार रे, स्पाइस जेट से जी.पी. गुप्ता, कैप्टन सतीश चन्द्र पाण्डे आदि मौजूद थे।